8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 400 της 11/23 Ιουν. 1960 (ΦΕΚ Α΄ 89) Περί τροποποιήσεως και συμπληρώσεως διατάξεών τινων αφορωσών το Ταμείον Υγείας Ταχυδρομικού Προσωπικού. Έχοντες υπ’ όψει τας διατάξεις του άρθρ. 1 παρ. 2 εδάφ. 2 του Α.Ν. 1027/1946 «περί οργανώσεως της Κοινωνικής Προνοίας του Προσωπικού Τ.Τ.Τ. κλπ.», τας διατάξεις της παρ. 5 του άρθρ. 85 του Νόμ. 1811/1951 «περί Κώδικος καταστάσεως των Δημοσίων Διοικητικών Υπαλλήλων», ως και τας διατάξεις της παρ. 2 του άρθρ. 12 του Ν.Δ. 3397/1955, εν συνδυασμώ προς τας διατάξεις του άρθρ. 7 παρ. 3 του Νόμ. 501/1947, και την υπ’ αριθ. 234/1960 γνωμοδότησιν του Συμβουλίου Επικρατείας, προτάσει των επί των Οικονομικών και Συγκοινωνιών και Δημοσίων Έργων Ημετέρων Υπουργών, απεφασίσαμεν και διατάσσομεν: Άρθρον μόνον.-1.Από της ενάρξεως της ισχύος του παρόντος καθίσταται υποχρεωτική η ασφάλισις και η παροχή περιθάλψεως υπό του Ταμείου Υγείας Ταχυδρομικού Προσωπικού, κατά τας ισχυούσας περί τούτου διατάξεις, εις τας συζύγους και τα τέκνα των εν ενεργεία ησφαλισμένων, αποκλειομένης της περιθάλψεως τούτων υπό του Δημοσίου. 2.Τα λοιπά προστατευόμενα μέλη των εν ενεργεία ησφαλισμένων, ήτοι πατήρ, μήτηρ και άγαμοι αδελφαί, δύνανται να ασφαλίζωνται προαιρετικώς εις το Ταμείον Υγείας Ταχυδρομικού Προσωπικού, παρεχομένης εις ταύτα περιθάλψεως, καθ’ ην έκτασιν, υφ’ ους όρους και λοιπάς προϋποθέσεις προβλέπουσιν αι εκάστοτε ισχύουσαι διατάξεις δια τα προστατευόμενα αντίστοιχα μέλη των δημοσίων υπαλλήλων, αποκλειομένης οπωσδήποτε της παροχής περιθάλψεως υπό του Δημοσίου εις τοιαύτα πρόσωπα. 3.Εις το Ταμείον Ταχυδρομικού Προσωπικού ασφαλίζονται υποχρεωτικώς και οι εξ ιδίας υπηρεσίας συνταξιούχοι Ταχυδρομικοί υπάλληλοι, οι εξελθόντες της υπηρεσίας μετά την 1 Σεπτ. 1947, ως και οι εφεξής εξερχόμενοι. Εκ των παρά τούτων προστατευομένων μελών της οικογενείας δύνανται ν’ ασφαλισθώσι προαιρετικώς, κατά τα μέχρι τούδε κρατούντα, μόνον η σύζυγος και τα τέκνα. Συνταξιούχοι της κατηγορίας ταύτης, οίτινες δεν ησφαλίσθησαν μέχρι σήμερον εις το Ταμείον Υγείας Ταχυδρομικού Προσωπικού, υποχρεούνται εις την καταβολήν της νομίμου κρατήσεως από 1ης Οκτ. 1959, οι δε εφ’ εξής εξερχόμενοι της υπηρεσίας, από της λήξεως της καταβολής των τριμήνων αποδοχών ενεργείας. Η υποχρέωσις αύτη ισχύει και δια τα κατά το προηγούμενον εδάφιον ασφαλιζόμενα πρόσωπα των προστατευομένων μελών. Σελ. 107 170-123 Ταμείο Υγείας Ταχυδρομικού Προσωπικού 22.Β.δ.7-8 Πάντες οι κατά την παρούσαν παράγραφον ασφαλιζόμενοι εις το Ταμείον Υγείας, δεν δικαιούνται περιθάλψεως εκ του Δημοσίου, της υποχρεώσεώς του περιοριζομένης επί των εξελθόντων της υπηρεσίας προ της 1ης Σεπτ. 1947. 4.Δια των διατάξεων των προηγουμένων παραγράφων δεν θίγονται τα εν παρ. 3 του άρθρ. 6 του από 27.2/5.3.1957 Β.Δ/τος «περί τροποποιήσεως και συμπληρώσεως των περί Ταμείου Υγείας Ταχυδρομικού Προσωπικού και Ειδικού Λογαριασμού Προνοίας Φυματικού Προσωπικού ΤΤΤ κειμένων διατάξεων» οριζόμενα. 5.Δια την κατά την παρ. 2 του παρόντος προαιρετικήν ασφάλισιν προστατευομένων μελών εις το Ταμείον Υγείας καταβάλλεται εισφορά ίση προς την οφειλομένην εκάστοτε δια τα εκ των προστατευομένων μελών υποχρεωτικώς ασφαλιζόμενα. 6.Οι εις το Ταμείον Υγείας Ταχυδρομικού Προσωπικού ασφαλιζόμενοι δεν υποχρεούνται εις την καταβολήν οιασδήποτε κρατήσεως υπέρ του Δημοσίου δι’ υγειονομικήν περίθαλψιν. 7.Η παρ. 3 του άρθρ. 2 του από 31.5/20.6.1947 Β.Δ/τος «περί καταστατικών διατάξεων και λειτουργίας του Ταμείου Υγείας Προσωπικού Τ.Τ.Τ.» καταργείται. Εις τους αυτούς επί των Οικονομικών και Συγκοινωνιών και Δημοσίων Έργων Υπουργούς ανατίθεμεν την δημοσίευσιν και εκτέλεσιν του παρόντος. 